చెన్నై: తిరుచ్చి జిల్లా తురయూరులో ముహూర్తానికి ముందు వధువు విషం తాగి ఆత్మహత్యాయత్నానికి పాల్పడింది. దీనితో ఆగిపోతుందనుకున్న పెళ్లి ఆమె చెల్లెలి జోక్యంతో ఆఖరిక్షణంలో అట్టహాసంగా జరిగింది. తురైయూరు ఒట్టంపట్టిలో ప్రొక్లెయిన్ యంత్రం ద్వారా జీవనం సాగిస్తున్న బాలకుమార్ (27)కు సేలం జిల్లా సెందూరపట్టికి చెందిన శరణ్య (20) అనే యువతితో ఇటీవల పెళ్ళి నిశ్చితార్థం జరిగింది. ఆ మేరకు తురైయూరులోని ఓ గుడిలో బుధవారం ఉదయం వీరి వివాహం జరగాల్సి ఉంది. మంగళవారం రాత్రి వధువు ఊరేగింపు, విందులు వినోదాలు వైభవంగా జరిగాయి. బుధవారం ఉదయం పెళ్లిపీటలపై బాలకుమార్ కూర్చున్న వేళ వధువు రాకకోసం అందరూ వేచి చూస్తుండగా గదిలో ఆ వధువు శరణ్య విషం తాగి నోట నురగలతో నేలపై పడి ఉండగా బంధువులు తీవ్ర దిగ్ర్భాంతి చెందారు. వెంటనే శరణ్యను చికిత్స నిమిత్తం ఆసుపత్రికి తీసుకెళ్లారు. తనకు పెళ్లి చేసుకోవడం ఇష్టం లేదని, పై చదువులు చదవాలని అనుకుంటున్నానని, ఆ కారణంగానే విషం తాగానని శరణ్య చెప్పడంతో వరుడు బాలకుమార్ తరఫు బంధువులంతా ఆందోళనకు గురయ్యారు.    ఆగ్రహంతో వధువు తరపు బంధువులపై బాలకుమార్ కుటుంబీకులు పోలీసులకు ఫిర్యాదు చేశారు. పోలీసులు ఇరువైపు బంధువులను పిలిచి రాజీకి ప్రయత్నించారు. ఆలోపున అక్కడే తచ్చాడుతున్న శరణ్య చెల్లెలు సంగీత (18)పై బాలకుమార్ బంధువుల దృష్టి పడింది. సంగీతను పెళ్లి చేసుకోవడానికి సమ్మతిస్తారేమోనని ఆమె తల్లిదండ్రులను బాలకుమార్ బంధువులు అడిగారు. సంగీత అభిప్రాయం కోసం తల్లిదండ్రులు అడిగితే... ఈ పెళ్లికి నేను ఒప్పుకుంటున్నానని తెలపడంతో అప్పటిదాకా పెళ్లి ఆగిపోతుందనుకున్నవారిలో మళ్లీ సంతోషం వచ్చింది. ముహూర్తం దాటకముందే బాలకుమార్ సంగీత మెడలో తాళికట్టాడు.
chennai: tiruchi jilla turayurulo muhuurtaaniki mundu vadhuvu visham taagi aatmahatyaayatnaaniki paalpadindi. deenitho aagipotundanukunna pelli aame chelleli jokyamtho aakharikshanamlo attahaasamgaa jarigindi. turaiyuru ottampattilo proclain yantram dwara jeevanam saagistunna balakumar (27)ku selam jilla sendoorapattiki chendina saranya (20) ane yuvatitho iteevala pelli nischitaartham jarigindi. aa meraku turaiyurulooni oo gudilo budhavaaram udayam veeri vivaham jaragalsi undi. mangalavaaram raatri vadhuvu ooregimpu, vindulu vinodaalu vaibhavangaa jarigai. budhavaaram udayam pellipeetalapai balakumar kuurchunna vaela vadhuvu rakakosam andaruu vechi chustundagaa gadilo aa vadhuvu saranya visham taagi nota nuragalatho neelapai padi undagaa bandhuvulu teevra digrbhanti chendaaru. ventane saranyanu chikitsa nimittam aasupatriki teesukellaaru. tanaku pelli chesukovadam ishtam ledani, pai chaduvulu chadavalani anukuntunnanani, aa kaaranamgaane visham taagaanani saranya cheppadamtho varudu balakumar tarafu bandhuvulantaa aandolanaku gurayyaru.    aagrahamto vadhuvu tarapu bandhuvulapai balakumar kutumbeekulu polisulaku firyaadu chesaru. poliisulu iruvaipu bandhuvulanu pilichi rajiki prayatninchaaru. aalopuna akkade tachaadutunna saranya chellelu sangeeta (18)pai balakumar bandhuvula drushti padindi. sangeetanu pelli chesukovadaniki sammatistaremonani aame tallidandrulanu balakumar bandhuvulu adigaaru. sangeeta abhiprayam kosam tallidandrulu adigithe... ee pelliki nenu oppukuntunnanani telapadamtho appatidaka pelli aagipotundanukunnavara malli santosham vachindi. muhurtam daatakamunde balakumar sangeeta medalo talikattadu.